MS «Riskafjord II» (1864)

DS «Riskafjord II», senere MS «Riskafjord II» har i like siden fra 1927 og frem til i dag vært en lokalrutebåt tilhørende AS Riskafjord, Stavanger og ble benyttet i dette selskapets lokalrute Stavanger-Riskalandet-Hommersåk i Ryfylke. Opprinnelig bygget så tidlig som i 1864 var «Riskafjord II» er dette et svært gammelt fartøy som var dampbåt frem til 1950-52, da den ble gjennomgripende ombygd til motordrift og fikk nytt overbygg av «sjøbuss-type». Siden er den knapt endret og i det neste halve århundret ble båten et kjært syn i ruteområdet og på Stavanger havn der den bakket fra kai med karakteristisk tøffende Callesen-motor. Da «Riskafjord II» omsider gikk ut av ruten i 1997 fordi denne ble overtatt av et annet selskap med hurtigbåt, fant mange dette vemodig. Den var da Norges definitivt eldste rutebåt i normal, kommersiell drift. Men «Riskafjord II» ble ikke solgt. Etter 1997 har den vært benyttet til turer og arrangementer. Båten ble fredet av Riksantikvaren i 2014 som Norges eldste rutefartøy i saltvann.


== Svensk forhistorie ==
1864: Levert fra Göteborgs Mek. Verkstad / v. Alex. Keiller & Co., Göteborg, Sverige som dampbåt «Särö» til ukjent eier i Sverige. Kjenningsmål: 82’ x 13,8’ x ?   brt:70. Maskin: Høytrykks-dampmaskin  (GMV)  20nhk
1867: Solgt til ukjent eier i Karlstad, Sverige. Omdøpt «Oldevig».
1870: Solgt til ukjent eier i Gävle, Sverige. Omdøpt «Lövsta».
1873: Solgt til Carlscrona-Sölvesborg Ångfartygs AB, Karlskrona, Sverige.
1874: Omdøpt «Sylfid».
1877: Solgt til Kapt. Sellgren, Karlskrona, Sverige.
1879: Solgt til Ångfartygs AB Wittus, Karlskrona, Sverige. Omdøpt «Wittus».
1881: Solgt til ukjent eier i Säffle, Sverige. Omdøpt «Byelfven».


== DS «Olava» ==
1884: solgt til Johannes Brevig, Halden. Omdøpt «Olava».
1885: Ny maskin montert: 2syl Compound (Akers mekaniske verksted) 125ihk
1909: Solgt til AS Olava & Parat / v. Marcus Hannestad, Halden.
1915: Rekvirert av Den Kongelige Norske Marine og benyttet som nøytralitetsvakt ved Hvaler hele første verdenskrig.
1916:  AS Olava & Parat / v. Anders Riddervold, Halden.
1918: AS Olava & Parat / v. A. Lund, Halden.


== DS «Riskafjord II» ==
Mars 1927: Solgt til AS Riskafjord, Stavanger for nkr.16.000. Omdøpt «Riskafjord II» (ble likevel hetende «Lava» en tid på folkemunne). Noe reparert og ombygd ved Rosenberg Mek. Verksted, Stavanger (kostet kr.13 000). Satt inn i eierselskapets lokalrute Stavanger-Hommersåk-Riskalandet.
1934: Ombygd. Akterskipet innkledd og elektrisk lys installert.
22. oktober 1944: Rekvirert av tyske myndigheter og satt i fart i AS Jøsenfjord Ruteselskaps ruter.
Mai 1945: Tilbakelevert. Var da ganske nedslitt. Overslag på reparasjon ved Rosenberg Mek. Verksted, Stavanger kom på kr.50 000. Arbeidet ble besluttet utsatt da Rosenberg ønsket å leie båten til å frakte arbeidsfolk fra Stavanger til verftet på Buøy.


== MS «Riskafjord II» ==

1950: Drev på land og sank på Hommersåk. Hevet og slept til Sigurd Sagens Båtbyggeri, Hommersåk for reparasjon og omfattende ombygning. Mange skrogplater og alle rekkeplater skiftet. Nytt overbygg av «sjøbuss»-type - tegnet av Johannes Sagen. Registrert for 160 passasjerer. Arbeidet kostet nkr.120.000. Motor montert: 4tev General Motors dieselmotor 165bhk (194x)
5. juni 1952: i fart igjen.
1960: Ny motor montert ved Aabenraa Motorfabrik AS, Aabenraa, Danmark: 3syl Callesen dm   225bhk  12 knop
1976: «Riskafjord II» overtok AS Riskafjords ruter alene, etter at selskapets siste øvrige båt «Tourist I» var solgt. Bussruter hadde redusert passasjergrunnlaget
31. oktober 1996: Gikk siste tur i ruten etter å ha blitt erstattet av hurtigbåt. Dette var vemodig for mange av de faste reisende på ruten. «Riskafjord II» ble fra nå av benyttet til ulike turer i Stavanger-området. Når den ikke er i bruk ligger den opplagt i Hommersåk. Båten blir holdt godt vedlike og er for lengst erklært verneverdig av Riksantikvaren som Norges eldste rutefartøy i saltvann.
28. august 2013: Riksantikvaren sender ut fredningsvarsel for M/S «Riskafjord II»


== Kilder ==
Artikkel om AS Riskafjord i bladet «Skipet» 3.1991 av Hagbart Lunde og Per Alsaker.
Trygve Eriksen jr.'s arkiv


== Eksterne lenker ==
(en) Riskafjord II (ship, 1864) – kategori av bilder, video eller lyd på Commons 
(no) Riksantikvaren: Norges eldste lokalruteskip fredet
«MS «Riskafjord II» (1864)». Kulturminnesøk. Riksantikvaren – Direktoratet for kulturminneforvaltning.